EkBass/fiwiki-20250220-pages-articles huggingface dataset:
Senttimorgan

Senttimorgan (tunnus cM) on perinnöllisyystieteessä käytetty yksikkö, joka mittaa kahden lokuksen välistä etäisyyttä tietyssä kromosomissa. Senttimorgan ei kuitenkaan ole etäisyyden fysikaalinen, DNA:n pituuteen suoraan verrannollinen mitta, vaan se kertoo lokusten välisen rekombinaation todennäköisyyden. Kaksi samassa kromosomissa sijaitsevaa geeniä voi meioosissa tapahtuvan tekijäinvaihdon (crossing-over) takia erota toisistaan eri gameetteihin. Odotettujen tekijäinvaihtojen määrä voidaan arvioida (havaitun) rekombinaatiotaajuuden avulla. Kaksi lokusta on 1 cM:n etäisyydellä toisistaan jos tekijäinvaihdon todennäköisyys niiden välillä on 1%. Toisin sanoen sadassa meioosissa tapahtuisi yksi tekijäinvaihto eli crossing-over. Senttimorgan on geneettisissä karttayksikkö: kromosomikartoissa lokusten etäisyydet ilmoitetaan cM:eina. Ihmisen kromosomistossa 1 cM vastaa keskimäärin miljoonaa emäsparia. Eri kromosomialueilla rekombinaation todennäköisyys kuitenkin vaihtelee, ja siksi cM ei vastaa aina samaa fyysistä etäisyyttä. Yksikkö on nimetty geneetikko Thomas Hunt Morganin mukaan. ==Lähteet== *Tirri R ym (2001) Biologian sanakirja. Otava. luokka:Perinnöllisyystiede
Francesco Zerrillo

Francesco Zerrillo (23. huhtikuuta 1931 – 14. toukokuuta 2022Catholic- Hierarchy.org: Bishop Francesco Zerrillo) oli italialainen roomalaiskatolinen piispa. Hänet vihittiin papiksi 25. heinäkuuta 1954 ja nimitettiin Tricaricon hiippakunnan piispaksi 7. joulukuuta 1985. Piispaksi vihkiminen seurasi 25. tammikuuta 1986. Pääkonsekraattorina toimi Bernardin Gantin, jota avustivat Carlo Minchiatti ja Carmelo Cassati. Zerrillo sai 15. helmikuuta 1997 nimityksen Lucera-Troian hiippakunnan piispaksi, joksi hänet asetettiin 5. huhtikuuta. Hän jäi eläkkeelle 30. kesäkuuta 2007. == Lähteet == Luokka:Italialaiset piispat Luokka:Katoliset piispat Luokka:Vuonna 1931 syntyneet Luokka:Vuonna 2022 kuolleet
Place de la Bastille

Place de la Bastille on aukio Pariisin keskustassa. Se sijaitsee Ranskan vallankumouksen symbolisella tapahtumapaikalla, jossa aikanaan oli Bastiljin (Bastille) linnoitus. Linnoitus vallattiin 14. heinäkuuta 1789 ja tuhottiin vuoden kuluessa siitä. Aukion kiveys oopperataloa vastapäätä paljastaa nykyisin Bastilijin linnoituksen ääriviivan. Se on merkitty pintaan kolmen kiveä vahvalla viivalla. Aukio on Pariisin keskustan itälaidalla, Seinen pohjoispuolella, 4., 11. ja 12. arrondissementin rajalla. Pariisin keskiosia pohjoispuolitse kiertävä suurten bulevardien kehä päättyy idässä place de la Bastillelle. Sinne johtaa keskikaupungilta rue St. Antoine, joka jatkuu aukion itäpuolella rue du Faubourg St. Antoine -nimisenä. Aukiota lähin metroasema on nimeltään Bastille. Canal Saint-Martin kulkee tunneloituna aukion ali. ==Aukiolla tai sitä lähellä sijaitsevia rakennuksia ja rakennelmia== *Colonne de Juillet (”Heinäkuun pylväs”) rakennettiin vuosien 1833 ja 1840 välillä. Se muistuttaa vuoden 1830 heinäkuun vallankumouksesta. * moderni oopperatalo Opéra Bastille *Port de l’Arsenal-satama, josta alkaa Saint-Martin-kanava. *Bastillen metroasema, jossa voi nähdä Bastiljin perustuksien jäänteitä. == Aiheesta muualla == * Place de la Bastille Aukiota esittelevä verkkosivu (flash-toteutus). * Satelliittikuvaa aukiolta * Place de la Bastille (virallinen luettelo Pariisin liikenneväylistä) * La place de la Bastille Nykyaikaisia valokuvia ja kuvia 1900-luvun vaihteesta Luokka:Pariisin aukiot
Bastille

Bastille voi tarkoittaa seuraavia: *Bastilji eli Bastille, Pariisissa sijainnut linnake ja myöhemmin vankila, joka purettiin Ranskan suuren vallankumouksen yhteydessä *Bastille, linnake Ranskassa lähellä Grenoblea *Bastille, Pariisin metron asema *Bastille, vuonna 2010 perustettu englantilainen rockyhtye *Place de la Bastille, Pariisissa sijaitseva aukio, joka on rakennettu puretun linnakkeen paikalle *Opéra Bastille, Pariisissa sijaitseva moderni laulutaiteen tyyssija.
Marc Bonel

Marc Bonel, (10. joulukuuta 1911 Pariisi – 11. toukokuuta 2002 Saint-Antonin- Noble-Val, Midi-PyrénéesMort de Marc Bonel liberation.fr Viitattu 6.4.2012 ) oli ranskalainen harmonikansoittaja, joka tuli tunnetuksi laulajatar Édith Piafin haitaristina. Bonel oli uransa alkuvaiheessa säestämässä muun muassa Mistinguettia ja Fernandelia. Heidän jälkeen Bonel siirtyi Piafin hanuristiksi. Marc Bonel oli naimisissa Danielle Bonelin kanssa. Bonel kuoli Midi-Pyrénées’n hallintoalueella pienessä Saint-Antonin-Noble-Valin kylässä sairauden jälkeen 90-vuotiaana. ==Lähteet== Luokka:Ranskalaiset harmonikansoittajat Luokka:Édith Piaf Luokka:Vuonna 1911 syntyneet Luokka:Vuonna 2002 kuolleet
Faro della Vittoria

Faro della Vittoria (suom. 'Voiton majakka') on sotamuistomerkki, joka on rakennettu Italian voitettua ensimmäisen maailmansodan. Veistos esittää Victoria-jumalatarta pitelemässä soihtua kädessään. Veistos painaa noin 25 tonnia ja se on 26,5 metriä korkea. Veistoksen patsas on 18,50 metriä korkea ja veistoksen alusta on 8 metriä. Veistos on valmistettu pronssista ja sen alusta on graniittia. Veistoksen valmisti italialainen kuvanveistäjä Edoardo Rubino. Veistos valmistui vuonna 1928. Veistos sijaitsee Torinon kaupungissa Piemonten hallintoalueella Torinon metropolikaupungissa Italiassa. Luokka:Torinon rakennukset ja rakennelmat Luokka:Muistomerkit Luokka:Italian patsaat ja veistokset
Athanasius Atule Usuh

Athanasius Atule Usuh (2. toukokuuta 1942 Mbagen – 14. heinäkuuta 2016) oli nigerialainen roomalaiskatolinen piispa. Hänet vihittiin papiksi Makurdin hiippakuntaan 19. joulukuuta 1971 ja nimitettiin sen koadjuuttoripiispaksi 18. marraskuuta 1987. Piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re. 2. kesäkuuta 1989 Usuhista tuli Makurdin piispa. Hän jäi eläkkeelle 28. maaliskuuta 2015.Catholic- Hierarchy.org: Bishop Athanasius Atule Usuh == Lähteet == Luokka:Nigerialaiset papit Luokka:Katoliset piispat Luokka:Vuonna 1942 syntyneet Luokka:Vuonna 2016 kuolleet
Dina Manfredini

Dina Manfredini (4. huhtikuuta 1897 Italia – 17. joulukuuta 2012 Iowa) oli italialais-amerikkalainen henkilö, josta tuli kahdeksi viikoksi maailman vanhin ihminen Besse Cooperin kuoltua 4. joulukuuta 2012. Manfredini kuoli 115 vuoden ja 257 päivän iässä 17. joulukuuta 2012. Hän syntyi Italiassa Pievepelagossa, Emilia-Romagnassa ja hän muutti Yhdysvaltoihin Iowaan vuonna 1920 aviomiehensä kanssa. Toisessa maailmansodassa Manfredini työskenteli ammustehtaassa. Hänestä tuli Italian vanhin ihminen Venere Pizzinaton kuoltua 2. elokuuta 2011 ja vanhimmaksi elänyt italialainen 13. joulukuuta 2011. Manfredini oli myös toiseksi viimeinen vahvistettu elossa oleva henkilö, joka on syntynyt vuonna 1897. Manfredinin jälkeen maailman vanhin elossa oleva ihminen oli japanilainen Jiroemon Kimura. ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet italialaiset Luokka:Yli 110-vuotiaiksi eläneet yhdysvaltalaiset Luokka:Vuonna 1897 syntyneet Luokka:Vuonna 2012 kuolleet
Attilio Calatroni

Attilio Calatroni (s. 18. heinäkuuta 1950 Brescia) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli siellä mukana saamassa hopeaa floretin joukkuekilpailussa.Attilio Calatroni Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1950 syntyneet Luokka:Elävät henkilöt
Basarabeascan piiri

Basarabeascan piiri () on hallintopiiri (raion) Moldovan eteläosassa. Piirin hallintokeskus on Basarabeasca. Basarabeasca on Moldovan rautateiden risteysasema ja raja-asema maan eteläosissa. Siellä on myös paikallistien raja-asema Ukrainan Odessan alueelle mentäessä. Piirin pinta-ala on 660 km2, ja arvioitu väkiluku vuoden 2014 alussa oli 29 200\. Piirin väkiluku on pysynyt likimain ennallaan vuodesta 2004, mutta sitä ennen, Neuvostoliiton hajoamisen jälkeen väki väheni runsaalla parilla tuhannella (31 612 as., vuonna 1989). == Lähteet == == Aiheesta muualla == *Piirin sivut Luokka:Moldovan piirit
Bricenin piiri

Bricenin piiri () on hallintopiiri (raion) Moldovan luoteisosassa. Piirin hallintokeskus on Briceni. Piirin pinta-ala on 810 km2, ja arvioitu väkiluku vuoden 2011 alussa oli 75 300. == Lähteet == == Aiheesta muualla == Luokka:Moldovan piirit
Cahulin piiri

Cahulin piiri () on hallintopiiri (raion) Moldovan eteläosassa. Piirin hallintokeskus on Cahul, joka on eteläisen Moldovan tärkeimpiä kaupunkeja. Piirin eteläreunalla, Romanian ja Ukrainan rajojen välisellä alueella Tonavan ja Prutjoen haarassa, sijaitsee Giurgiulești, Moldovan tärkein satamapaikkakunta. Piirin pinta-ala on 800 km2, ja arvioitu väkiluku vuoden 2011 alussa oli 124 800. == Lähteet == == Aiheesta muualla == Luokka:Moldovan piirit
Pulakapina

Pulakapina on vuonna 1977 ensi-iltansa saanut Mikko Niskasen ohjaama suomalainen elokuva. Se kuvaa vuonna 1932 tapahtuneen Nivalan konikapinan tapahtumia. ==Tuotanto== Elokuva perustuu Lempi Linnan romaaniin Konikapina vuodelta 1965 ja Niskasen omiin asianosaisten haastatteluihin. Romaanista oli jo tehty kaksi näyttämösovitusta, joita oli esitetty Närpiössä vuosina 1974–1976 sekä 1975–1976 Nivalassa. Elokuvasovituksen Niskanen kirjoitti yhdessä Tapio Suomisen kanssa.https://www.elonet.fi/fi/elokuva/117892 Pulakapina oli Niskasen tuotantoyhtiön Käpy-Filmin (myöhemmin Käpy-Studio) ensimmäinen pitkä elokuva. Se sai tukea yli miljoonaan markkaan nousseille tuotantokuluille opetusministeriöltä 450 000 markkaa ja Suomen elokuvasäätiöltä 115 000 markkaa. Kuvaukset tapahtuivat pääosin alkuperäisillä tapahtumapaikoilla. ==Vastaanotto== Elokuva sai aikalaiskriitikoilta kiitosta Markku Lehmuskallion kuvauksesta ja Mikko Niskasen roolisuorituksesta mutta moitteita paatoksellisuudesta ja joidenkin kohtausten teatraalisuudesta.http://teema.yle.fi/ohjelmat/juttuarkisto/pulakapina Helsingin Sanomissa kirjallisuustutkija Vesa Karonen vertasi Pulakapinaa kuukautta aiemmin televisiossa ensiensitettyyn minisarjaan Isännät ja isäntien varjot, joka kertoo saman ajan tapahtumista Suomen maaseudulla Pentti Haanpään romaanin pohjalta. Karonen kirjoitti Pulakapinan sisältävän paikoin sitä intensiivisyyttä ja aitoa tunnetta, joka minisarjasta jää puuttumaan. Hän kuitenkin harmitteli, ettei Niskasen elokuvassa ole ”alkeellisintakaan yhteiskunnallista erittelyä” vaan tarina jää tunnepohjaisen kiihkeäksi kuvaukseksi vakaan kansan kapinasta pahoja voimia vastaan. ==Näyttelijät== ==Lähteet== ==Aiheesta muualla== * * Luokka:Vuoden 1977 suomalaiset elokuvat Luokka:Suomalaiset historialliset draamaelokuvat Luokka:Suomalaiset romaaneihin perustuvat elokuvat Luokka:Mikko Niskasen ohjaamat elokuvat
Diogo Reesink

Diogo Reesink (28. heinäkuuta 1934 Heerlen – 30. toukokuuta 2019) oli alankomaalaissyntyinen, Brasiliassa toiminut roomalaiskatolinen piispa. Hän liittyi fransiskaaneihin 2. helmikuuta 1960 ja sai pappisvihkimyksensä 15. heinäkuuta 1962. Hänet nimitettiin 2. elokuuta 1989 Almenaran hiippakunnan piispaksi, ja piispaksi vihkiminen seurasi 21. lokakuuta. Pääkonsekraattorina toimi Cristiano Portela de Araújo Pena, jota avustivat Serafim Fernandes de Araújo ja Arnaldo Ribeiro.Catholic-Hierarchy.org: Bishop Diogo Reesink Reesink sai 25. maaliskuuta 1998 nimityksen Teófilo Otonin piispaksi, jona hän toimi, kunnes jäi eläkkeelle 25. marraskuuta 2009. == Lähteet == Luokka:Alankomaalaiset papit Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Vuonna 2019 kuolleet
Guire Poulard

Guire Poulard (6. tammikuuta 1942 – 9. joulukuuta 2018Monseigneur Guire Poulard s’est éteint à l’âge de 76 ans ) oli haitilainen roomalaiskatolinen arkkipiispa. Hänet vihki papiksi Port-au-Princen arkkihiippakuntaan François- Wolff Ligondé 25. kesäkuuta 1972. Hänet nimitettiin Jacmelin hiippakunnan piispaksi 25. helmikuuta 1988. Piispaksi vihkiminen seurasi 15. toukokuuta. Pääkonsekraattorina toimi Paolo Romeo, jota avustivat François-Wolff Ligondé ja Léonard Pétion Laroche.Catholic-Hierarchy.org: Archbishop Guire Poulard Poulard sai 9. maaliskuuta 2009 nimityksen Les Cayesin piispaksi ja 12. tammikuuta 2011 Port-au-Princen arkkipiispaksi, joksi hänet asetettiin 26. maaliskuuta. == Lähteet == Luokka:Haitilaiset papit Luokka:Katoliset arkkipiispat Luokka:Vuonna 1942 syntyneet Luokka:Vuonna 2018 kuolleet
Bernardito Cleopas Auza

Bernardito Cleopas Auza (s. 10. kesäkuuta 1959) on filippiiniläinen roomalaiskatolinen arkkipiispa. Hänet vihki papiksi Daniel Francis Walsh 29. kesäkuuta 1985. Hänet nimitettiin Suacian titulaariarkkipiispaksi sekä apostoliseksi nuntiukseksi Haitille 8. toukokuuta 2008. Piispaksi vihkiminen seurasi 3. heinäkuuta. Pääkonsekraattorina toimi Tarcisio Bertone, jota avustivat Ivan Dias ja Jean-Louis Pierre Tauran.Catholic-Hierarchy.org: Archbishop Bernardito Cleopas Auza == Lähteet == Luokka:Filippiiniläiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
2,5-dikloorifenoli

2,5-dikloorifenoli on palava orgaaninen yhdiste, joka normaaliolosuhteissa esiintyy olomuodoltaan värittöminä kiteinä, joilla on tunnusomainen haju. Sen kemiallinen kaava on C6H4Cl2O. 2,5-dikloorifenolista käytetään myös nimiä 2,5-DCP, 2,5-dikloorihydroksibentseeni tai 1-hydroksi-2,5-diklooribentseeni. 2,5-dikloorifenolin moolimassa on 163,0 g/mol, sulamispiste 59,0 °C, kiehumispiste 211,0 °C (99,2 kPa paineessa) ja CAS-numero 583-78-8. Aine liukenee veteen 20 °C:n lämpötilassa 0,2 g/100ml. Aine liukenee myös bentseeniin ja on hyvin liukenevaa etanoliin ja dietyylieetteriin. Lyhytaikainenkin altisuminen aineelle voi ärsyttää voimakkaasti silmiä, ihoa ja hengitysteitä. 2,5-dikloorifenoli on myrkyllistä vesieliöille ja se muodostaa palaessaan fosgeenia. == Katso myös == *2,3-dikloorifenoli *2,4-dikloorifenoli *2,6-dikloorifenoli *3,4-dikloorifenoli *3,5-dikloorifenoli * Agent Orange == Lähteet == == Aiheesta muualla == * *PubChem: 2,5-dichlorophenol *Kyoto Encyclopedia of Genes and Genomes (KEGG): 2,5-Dichlorophenol *ChemBlink: 2,5-Dichlorophenol Luokka:Fenolit Luokka:Organohalidit Luokka:Klooriyhdisteet
Joseph Serge Miot

Joseph Serge Miot (23. marraskuuta 1946 – 12. tammikuuta 2010) oli haitilainen roomalaiskatolinen arkkipiispa. Hänet vihki papiksi Jérémien hiippakuntaan Rémy Augustin 4. heinäkuuta 1975. Hänet nimitettiin Port-au-Princen koadjuuttoriarkkipiispaksi 29. heinäkuuta 1997. Piispaksi vihkiminen seurasi 12. lokakuuta. Pääkonsekraattorina toimi Christophe Pierre, jota avustivat François Gayot ja François-Wolff Ligondé.Catholic-Hierarchy.org: Archbishop Joseph Serge Miot Miotista tuli Port-au-Princen arkkipiispa 1. maaliskuuta 2008. Hän kuoli Haitin maanjäristyksessä 2010.Exclusive: Papal nuncio gives dramatic report on Church in Haiti == Lähteet == Luokka:Haitilaiset papit Luokka:Katoliset arkkipiispat Luokka:Vuonna 1946 syntyneet Luokka:Vuonna 2010 kuolleet
Christophe Pierre

Christophe Pierre (s. 30. tammikuuta 1946 Rennes) on ranskalainen katolinen arkkipiispa ja Pyhän istuimen diplomaatti. Hänet vihki papiksi Paul Joseph Marie Gouyon 5. huhtikuuta 1970, ja hänet nimitettiin Gunelan titulaariarkkipiispaksi sekä apostoliseksi nuntiukseksi Haitille 12. heinäkuuta 1995. Piispaksi vihkiminen seurasi 24. syyskuuta. Pääkonsekraattorina toimi Angelo Sodano, jota avustivat Gouyon ja Jacques André Marie Jullien.Catholic-Hierarchy.org: Archbishop Christophe Pierre Pierre sai 10. toukokuuta 1999 nimityksen apostoliseksi nuntiukseksi Ugandaan ja 22. maaliskuuta 2007 Meksikoon. == Lähteet == Luokka:Ranskalaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1946 syntyneet Luokka:Elävät henkilöt
Attila Hazai

Attila Hazai (30. huhtikuuta 1967 Budapest, UnkariStop.hu , viitattu 6.4.2012 – 5. huhtikuuta 2012) oli unkarilainen kirjailija, joka nousi kulttimaineeseen 1997 romaanillaan Budapesti skizo. Kaunokirjallisuuden lisäksi hän kirjoitti tietokirjoja, käänsi kirjallisuutta englannista unkariksi, ja hän oli myös jäsenenä underground-yhtyeissä.Literatur: Ungarischer Kult-Autor Attila Hazai gestorben, viitattu 6.4.2012 Julkisuuteen kerrottiin hänen kuolleen yllättäen traagisissa olosuhteissa, ja saksalainen Focus-lehti on tulkinnut kuoleman itsemurhaksi. ==Lähteet== ==Aiheesta muualla== * Luokka:Unkarilaiset kirjailijat Luokka:Vuonna 1967 syntyneet Luokka:Vuonna 2012 kuolleet
Roque Paloschi

Roque Paloschi (s. 5. marraskuuta 1956) on brasilialainen roomalaiskatolinen piispa. Hänet vihki papiksi Bagén hiippakuntaan Laurindo Guizzardi 7. joulukuuta 1986. Hänet nimitettiin Roraiman hiippakunnan piispaksi 18. toukokuuta 2005, ja hänet konsekroi 17. heinäkuuta Jayme Henrique Chemello, jota avustivat Luiz Soares Vieira ja Laurindo Guizzardi.Catholic- Hierarchy.org: Bishop Roque Paloschi == Lähteet == Luokka:Brasilialaiset papit Luokka:Katoliset piispat Luokka:Vuonna 1956 syntyneet Luokka:Elävät henkilöt
Stefano Simoncelli

Stefano Simoncelli (12. marraskuuta 1946 Grottaferrata – 20. maaliskuuta 2013) oli italialainen miekkailija. Hän kilpaili floretilla. Hän osallistui yksilö- ja joukkuekilpailuihin sekä kesäolympialaisissa 1972 Münchenissä että kesäolympialaisissa 1976 Montrealissa; Montrealissa hän oli mukana saamassa hopeaa joukkuekilpailussa.Stefano Simoncelli Biography and Olympic Results | Olympics at Sports-Reference.com Hänen lapsensa Luca ja Marta Simoncelli jatkoivat isänsä jalanjäljissä menestyksekkäinä miekkailijoina. Simoncelli menehtyi pitkän sairauden uuvuttamana. == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1946 syntyneet Luokka:Vuonna 2013 kuolleet
Giovanni Battista Coletti

Giovanni Battista Coletti (s. 8. joulukuuta 1948 Treviso) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli mukana saamassa floretin joukkuekilpailussa hopeaa. Lisäksi hän oli siellä mukana sijoittumassa kalvan joukkuekilpailussa seitsemänneksi.Giovanni Battista Coletti Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiamitalistit Luokka:Vuonna 1948 syntyneet Luokka:Elävät henkilöt
Spey

Spey (gaeliksi Uisge Spè) on joki Skotlannissa. Se laskee Pohjanmeressä sijaitsevaan Moray Firthin lahteen. Jokialue, Speyside, on Skotlannin tunnetuimpia viskintuotannon keskuksia. MTV3 == Vapaa-aika == Speyjoki on suosittu kalastuskohde, mistä saadaan saaliiksi muun muassa lohta ja taimenta. Joki on myös suosittu melontakohde. == Lähteet == == Aiheesta muualla == Luokka:Skotlannin joet Luokka:Pohjanmereen laskevat vesistöt Luokka:Skotlannin vesistöt
Yokohama Landmark Tower

Yokohama Landmark Tower (, ) on Japanin toiseksi korkein pilvenpiirtäjä ja neljänneksi korkein rakennelma. Rakennus on 296,3 metriä korkea ja siinä on 70 kerrosta. Rakennus maksoi noin 270 miljardia japanin jeniä (noin 2,5 miljardia euroa). Pilvenpiirtäjän rakentaminen aloitettiin vuonna 1990 ja pilvenpiirtäjä valmistui vuonna 1993. Jokohaman kaupungissa Japanissa sijaitsevan rakennuksen omistaa Mitsubishi Estate Co. Rakennuksen tiloissa on viiden tähden luksushotelli, jossa on 603 huonetta. Rakennuksessa on myös useita kauppoja ja ravintoloita. Osa rakennuksesta on toimistokäytössä. Yokohama Landmark Towerissa on maailman toiseksi nopein hissijärjestelmä. Maailman nopein hissijärjestelmä on Taipei 101:ssä. == Lähteet == ==Aiheesta muualla== Luokka:Jokohama Luokka:Japanin pilvenpiirtäjät
Rafael Morales Duque

Rafael Morales Duque (7. syyskuuta 1929 – 7. tammikuuta 2021) oli kolumbialainen fransiskaani. Hänet vihittiin papiksi 13. heinäkuuta 1958 ja nimitettiin Guapin apostolisen prefektuurin prefektiksi 5. toukokuuta 1994. Hän erosi tehtävistään 13. helmikuuta 2001.Catholic-Hierarchy.org: Father Rafael Morales Duque, O.F.M. == Lähteet == Luokka:Kolumbialaiset papit Luokka:Vuonna 1929 syntyneet Luokka:Vuonna 2021 kuolleet
Leif Högström

Leif Nils Oskar Högström (s. 4. heinäkuuta 1955 Enskede) on ruotsalainen entinen miekkailija. Hän oli mukana voittamassa kalvan joukkuekilpailussa kultaa kesäolympialaisissa 1976 Montrealissa. Hän kilpaili vielä kesäolympialaisissa 1980 Moskovassa ja sijoittui siellä joukkueineen kalvalla viidenneksi.Leif Högström Biography and Olympic Results | Olympics at Sports-Reference.com == Lähteet == Luokka:Ruotsalaiset miekkailijat Luokka:Ruotsalaiset olympiavoittajat Luokka:Vuonna 1955 syntyneet Luokka:Elävät henkilöt
PhinDeli Town Buford

PhinDeli Town Buford, aik. Buford on yhden asukkaan kylä Yhdysvaltojen osavaltiossa Wyomingissa. Siellä on kauppa, huoltoasema ja koulu. Buford on perustettu 1866 ja enimmillään sen asukasluku oli noin 2 000\. Kylää asuttivat pääasiassa rautatietyöläiset. Nimensä kylä on saanut kenraali John Bufordilta. Bufordin nykyinen ainoa asukas Don Sammons muutti kaupunkiin vaimonsa kanssa 1980. Hän on asunut kaupungissa yksin vuodesta 2007 lähtien. Sammons osti Bufordin itselleen vuonna 1992. Vuonna 2012 hän myi sen huutokaupassa vietnamilaiselle sijoittajalle 900 000 dollarilla. Ostettuaan paikkakunnan hän muutti sen nimen mukaan PhinDeli Town Buford. ==Lähteet== Luokka:Wyomingin maantiede Luokka:Yhdysvaltain kylät
Paolo Gillet

Paolo Gillet (s. 8. heinäkuuta 1929 Rooma) on italialainen roomalaiskatolinen piispa. Hänet vihittiin papiksi 19. syyskuuta 1953 ja nimitettiin Albanon suburbikaarisen hiippakunnan vihkipiispaksi sekä Germa in Galatian titulaaripiispaksi 7. joulukuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.Catholic-Hierarchy.org: Bishop Paolo Gillet Gillet jäi eläkkeelle 22. helmikuuta 2005. == Lähteet == Luokka:Italialaiset piispat Luokka:Katoliset piispat Luokka:Vuonna 1929 syntyneet Luokka:Elävät henkilöt
Maanalaisella saundilla

Maanalaisella saundilla on Lommon ja DJ Kridlokkin yhteisalbumi vuodelta 2005. Se julkaistiin ainoastaan c-kasettina. Kasettia on nykypäivänä vaikkea hankkia mistään ja sen vuoksi Maanalaisella saundilla on yksi harvinaisimpia, etsityimpiä ja kalleimpia julkaisuja suomalaisen rapmusiikin historiassa. == Kappaleet == # Intro # Kriipataa kulmilla # Passaa juntti # Fukk wit Dizzhit # Kuuma linja pt. 1 # Flip Yo Hima # Paskatziit # Kuuma linja pt. 2 # Nupit Se8 # Ruuvit löysällä # Jumitus Menulta (Rmx) # Kop kop kop # C-4 (Rmx) # Maanalaisella saundilla # Mitä nää jäbät tekee # Kuuma linja pt. 3 # Aivot piippaa blänkkiä # Lommo kiesis # Persees pois # Mikäo meininki # Kuuma linja pt. 4 # Pysyy kovana (Rmx) # Hoodtsekk # Kridlomm Luokka:DJ Kridlokkin albumit Luokka:DJ Kridlokkin tuottamat albumit Luokka:Vuoden 2005 albumit
Azawad

Azawad on Nigerjoen mutkan pohjoispuolella sijaitsevan Saharan reuna-alueen nimitys. Se käsittää kiinteistä hiekkadyyneistä koostuvan vyöhykkeen, jota paimentolaiset käyttävät kamelien ja lampaiden laiduntamiseen. Alueen konkreettinen sijainti vaihtelee puhujan ja asiayhteyden mukaan. Malin ja Nigerin tuaregikapinalliset ovat käyttäneet Azawadia tavoittelemansa Saharan tuaregitasavallan nimenä. Toisinaan se tarkoittaa samaa kuin Azawagh. Libyan sisällissodasta palanneiden sotilaiden ja saatujen aseiden avulla ja meneillään ollutta vallankaappausta hyödyntäen Pohjois-Malin tuaregit aloittivat alkuvuodesta 2012 kapinan, jonka seurauksena tuaregit ja heidän kanssaan taistelleet islamistit valtasivat Azawadin alueen. Azawadin kansallinen vapautusliike (MNLA) julisti Azawadin itsenäiseksi valtioksi 6. huhtikuuta 2012. Itsenäisyys ei ole saanut tukea kansainvälisesti.Tuaregs claim 'independence' from Mali Al Jazeera 6.4.2012 Tuaregit julistivat Azawadin alueen itsenäiseksi Malin pohjoisosassa YLE 6.4.2012Malin tuaregien itsenäisyysjulistukselle torjuva vastaanotto YLE Uutiset 6.4.2012 Toukokuun 2012 lopulla MNLA ja islamistien Ansar Dine -ryhmä yhdistyivät päämääränään Azawadin itsenäistyminen.Kapinallisryhmät yhdistyivät Malissa YLE Uutiset 27.5.2012Tuaregit ja islamistit perustavat omaa valtiota Pohjois-Maliin HS.fi 27.5.2012 Kesällä islamistit alkoivat hävittää Timbuktun mausoleumeja ja hautausmaita.http://www.mtv3.fi/uutiset/ulkomaat.shtml/2012/07/1575210/islamistit- jatkoivat-tuhojaan- timbuktussahttp://yle.fi/uutiset/malin_ulkoministeri_islamistien_toimet_eivat_jaa_rankaisematta/6203735 Tuaregikapinallisten tavoitteena oli sekulaari valtio, mutta islamistit onnistuivat sittemmin syrjäyttämään heidät.Tuareg rebels driven out of TimbuktuAl Qaeda-linked Islamists drive Mali's Tuaregs from last stronghold Islamistit eivät enää vaadi Azawadille itsenäisyyttä, vaan tavoittelevat tiukan islamilaisen lain soveltamista koko Malissa.Political Geography Now: Independent Azawad No More: Northern Mali in Islamist Hands == Lähteet == Luokka:Kiistanalaiset alueet Luokka:Malin maantiede Luokka:Entiset tunnustamattomat valtiot
Raimundo Revoredo Ruiz

Raimundo Revoredo Ruiz (28. joulukuuta 1927 Lima – 1. joulukuuta 2021) oli perulainen roomalaiskatolinen piispa. Hänet vihittiin lasaristien papiksi 29. kesäkuuta 1950 ja nimitettiin Julin prelaatiksi 25. marraskuuta 1988. Piispaksi vihkiminen seurasi 5. tammikuuta 1989. Pääkonsekraattorina toimi Luigi Dossena, jota avustivat Jesús Mateo Calderón Barrueto ja Augusto Beuzeville Ferro.Catholic-Hierarchy.org: Bishop Raimundo Revoredo Ruiz, C.M. Revoredo Ruiz erosi tehtävistään prelaattina 29. toukokuuta 1999. == Lähteet == Luokka:Perulaiset papit Luokka:Katoliset piispat Luokka:Vuonna 1927 syntyneet Luokka:Vuonna 2021 kuolleet
Ghede

Ghede (myös Gede tai Guédé) tarkoittaa yhtäältä vanhaa haitilaista rakkauden, seksin ja hedelmällisyyden jumalaa sekä toisaalta kuolemaa ja hedelmällisyyttä edustavia esi-isien henkiä ("loa") haitilaisessa voodoossa. Seksuaalisuuden henkenä Ghede on kursailematon ja rehentelevä nautiskelija, joka kuvataan hienostuneena ja tyylikkäänä. Loa-hengistä tunnetuimpia on Paroni ("Baron"), jolla on kolme ilmentymää: Paroni Samedi ("Lauantai"), Paroni La Croix ("Risti") ja Paroni Cimetière ("Hautausmaa"). Paroni Samedi on ghede-henkien johtaja tai ghede-jumalan ilmentymä, joka johdattaa sielut manalaan ja jolla on valtaa zombeihin. Hänet kuvataan usein tyylikkäänä miehenä, jolla on valkoiset, kalloa muistuttavat kasvot, mustat vaatteet, valkoinen silinterihattu, tummat lasit, suussa savuke ja kädessä pitkä keppi. Muita ghede-henkiä ovat muun muassa Ghede Nibo, hautojen vartija ja nuorena kuolleiden suojelija, sekä Ghede Ti Malis, kujeileva ja ruokaa varasteleva henki. Ghede tavataan usein tienristeyksessä, symbolisesti elävien ja kuolleiden maailmojen kohtauspisteessä, missä ihmiset esittävät hänelle hedelmällisyyteen liittyviä kysymyksiä. James Bond -elokuvassa Elä ja anna toisten kuolla esiintyi Baron Samedi -niminen, mahdollisesti yliluonnollisia kykyjä omaava pääkonnan apuri, joka muistutti ulkoisesti paljon yllä kuvattua Paroni Samedia. ==Lähteet== *Philip Wilkinson: Myytit ja legendat ensyklopedia, ss. 310–311. Readme.fi, 2010. Luokka:Haitilaisen voodoon jumalat
Lino Panizza Richero

Lino Panizza Richero (s. 14. tammikuuta 1944) on perulainen roomalaiskatolinen piispa. Hänet vihittiin kapusiinien papiksi 1. maaliskuuta 1969 ja nimitettiin Carabayllon hiippakunnan piispaksi 14. joulukuuta 1996. Piispaksi vihkiminen seurasi 2. helmikuuta 1997. Pääkonsekraattorina toimi Augusto Vargas Alzamora, jota avustivat Fortunato Baldelli ja Héctor Miguel Cabrejos Vidarte.Catholic- Hierarchy.org: Bishop Lino Panizza Richero, O.F.M. Cap. == Lähteet == Luokka:Perulaiset papit Luokka:Katoliset piispat Luokka:Vuonna 1944 syntyneet Luokka:Elävät henkilöt
Martin Drennan

Martin Drennan (2. tammikuuta 1944 – 26. marraskuuta 2022 Dublin) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 16. heinäkuuta 1968 ja nimitettiin Dublinin arkkihiippakunnan vihkipiispaksi sekä Aquae Regiaen titulaaripiispaksi 28. toukokuuta 1997. Piispaksi vihkiminen seurasi 21. syyskuuta. Pääkonsekraattorina toimi Desmond Connell, jota avustivat Luciano Storero ja Laurence Forristal.Catholic- Hierarchy.org: Bishop Martin Drennan Drennan sai 23. toukokuuta 2005 nimityksen Galway and Kilmacduaghin piispaksi. == Lähteet == Luokka:Irlantilaiset papit Luokka:Katoliset piispat Luokka:Vuonna 1944 syntyneet Luokka:Vuonna 2022 kuolleet
Eamon Casey

Eamon Casey (24. huhtikuuta 1927 Firies – 13. maaliskuuta 2017 Claren kreivikunta) oli irlantilainen roomalaiskatolinen piispa. Hänet vihittiin papiksi 17. kesäkuuta 1951 ja nimitettiin Kerryn hiippakunnan piispaksi 17. heinäkuuta 1969. Piispaksi vihkiminen seurasi 9. marraskuuta. Pääkonsekraattorina toimi Gaetano Alibrandi, jota avustivat Henry Murphy ja Donald J. Herlihy.Catholic-Hierarchy.org: Bishop Eamon Casey Casey sai 21. heinäkuuta 1976 nimityksen Galway and Kilmacduaghin piispaksi, jona hän toimi, kunnes erosi tehtävistään 6. toukokuuta 1992. == Lähteet == Luokka:Irlantilaiset papit Luokka:Katoliset piispat Luokka:Vuonna 1927 syntyneet Luokka:Vuonna 2017 kuolleet
Laurence Forristal

Laurence Forristal (5. kesäkuuta 1931 – 10. lokakuuta 2018Former Bishop of Ossory passes away) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 21. joulukuuta 1955 ja nimitettiin Dublinin arkkihiippakunnan vihkipiispaksi sekä Rotdonin titulaaripiispaksi 3. joulukuuta 1979. Piispaksi vihkiminen seurasi 20. tammikuuta 1980. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.Catholic-Hierarchy.org: Bishop Laurence Forristal 30\. kesäkuuta 1981 Forristal sai nimityksen Ossoryn piispaksi, jona hän toimi, kunnes jäi eläkkeelle 14. syyskuuta 2007. == Lähteet == Luokka:Irlantilaiset papit Luokka:Katoliset piispat Luokka:Vuonna 1931 syntyneet Luokka:Vuonna 2018 kuolleet
Séamus Freeman

Séamus Freeman (23. helmikuuta 1944 Tipperary – 20. elokuuta 2022 Dublin) oli irlantilainen roomalaiskatolinen piispa. Hänestä tuli pallottiinien jäsen vuonna 1965, ja hänet vihittiin niiden papiksi 12. kesäkuuta 1971. Hän sai 14. syyskuuta 2007 nimityksen Ossoryn piispaksi. Hänet konsekroi 2. joulukuuta Diarmuid Martin, jota avustivat Giuseppe Lazzarotto ja Laurence Forristal. == Lähteet == Luokka:Irlantilaiset papit Luokka:Katoliset piispat Luokka:Vuonna 1944 syntyneet Luokka:Vuonna 2022 kuolleet
Wonderboy

Wonderboy on Ray Daviesin kirjoittama ja The Kinks -yhtyeen esittämä kappale vuodelta 1968. Se ei sisälly millekään yhtyeen studioalbumille, vaan julkaistiin pelkästään singlenä. Kappale nousi Britanniassa listasijalle 36, mikä oli yhtyeen huonoin sijoitus neljään vuoteen. Kappale sai kuitenkin kiitosta kriitikoilta.The Kinks: Picture Book -boksin kansilehtinen, kirjoittanut Peter Doggett == Laulun synty == Ray Davies kirjoitti ”Wonderboyn” toisen tyttärensä, Victorian, syntymän aiheuttamassa tunnekuohussa. Davies on myöhemmin pohtinut, olisiko hyvin henkilökohtainen laulu sopinut paremmin soolosingleksi.The Kinks: The Singles Collection -albumin kansilehti, kirjoittanut Peter Doggett 1997 (Sanctuary SMRCD024) ”Wonderboy” äänitettiin tammikuussa 1968 Pye Studiosin kakkosstudiossa, Lontoossa. == Julkaisu ja vastaanotto == ”Wonderboy” ilmestyi Britanniassa singlenä B-puolenaan ”Polly” 5. huhtikuuta 1968. Singlen tuotti Ray Davies itse. Kappale sai kriitikoilta useita positiivisia arvioita. Esimerkiksi New Musical Express totesi; ”Ansaitsee olla suuri hitti – ja tulee olemaan!” Lisäksi The Beatlesin John Lennon pyysi eräällä lontoolaisella klubilla, että sitä soitettaisiin yhä uudelleen ja uudelleen. Kehuista huolimatta ”Wonderboy” ei kuitenkaan myynyt hyvin. Se nousi Record Retailer -listan sijalle 36 säilyen top 40:ssä kaikkiaan viisi viikkoa. New Musical Expressin listalla se pärjäsi hieman paremmin ja nousi sijalle 28. Sen sijaan Melody Makerin listalle single ei noussut lainkaan. Britanniassa ”Wonderboy” oli heikoimmin menestynyt Kinks-single neljään vuoteen. Sen sijaan Alankomaissa se menestyi hyvin pääsemällä listan neljännelle tilalle. Yhdysvalloissa singlen julkaisi Reprise Records 15. toukokuuta 1968. Se ei saavuttanut sijoitusta Billboardin, Cashboxin tai Record Worldin listoilla. === Kappaleet === A-puoli # B-puoli # * === Listasijoitukset === Valtio Lista Paras sijoitus Listaviikot Nousu listalle Lähde 4\. 6 4.5.1968 NME 28. 1968 29\. viikko 22/1968 Record Retailer 36. 5 20.4.1968 == Lähteet == Luokka:The Kinksin kappaleet Luokka:Vuoden 1968 kappaleet
Miguel José Asurmendi Aramendia

Miguel José Asurmendi Aramendia (6. maaliskuuta 1940 Pamplona – 9. elokuuta 2016) oli espanjalainen roomalaiskatolinen piispa. Hänestä tuli salesiaanien jäsen 23. heinäkuuta 1963, ja hänet vihittiin niiden papiksi 5. maaliskuuta 1967. Hän sai 27. heinäkuuta 1990 nimityksen Tarazonan piispaksi, ja piispaksi konsekroinnin suoritti 30. syyskuuta Mario Tagliaferri, jota avustivat Antonio María Javierre Ortas ja Elías Yanes Alvarez.Catholic-Hierarchy.org: Bishop Miguel José Asurmendi Aramendia, S.D.B. Asurmendi Aramendia sai 8. syyskuuta 1995 nimityksen Vitorian piispaksi. == Lähteet == Luokka:Espanjalaiset papit Luokka:Katoliset piispat Luokka:Vuonna 1940 syntyneet Luokka:Vuonna 2016 kuolleet
Peter Joseph Connors

Peter Joseph Connors (s. 6. maaliskuuta 1937) on australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 23. heinäkuuta 1961. Hänet nimitettiin 30. maaliskuuta 1987 Melbournen vihkipiispaksi ja Temunianan titulaaripiispaksi. Piispaksi vihkimisen suoritti 21. toukokuuta Thomas Francis Little, jota avustivat Ronald Austin Mulkearns ja Joseph Peter O'Connell.Catholic-Hierarchy.org: Bishop Peter Joseph Connors Connors sai 30. toukokuuta 1997 nimityksen Ballaratin piispaksi, joksi hänet asetettiin 23. heinäkuuta. Hän jäi eläkkeelle 1. elokuuta 2012. == Lähteet == Luokka:Australialaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Legend of the Wolf

Legend of the Wolf (, Chin long chuen suet) on vuonna 1997 ensi-iltansa saanut hongkongilainen toimintaelokuva. Se on toimintanäyttelijänä tunnetun Donnie Yenin ensimmäinen ohjaama elokuva. Hän myös käsikirjoitti elokuvan yhdessä Cub Chinin ja Bill Luin kanssa. == Rooleissa == ==Lähteet== Luokka:Vuoden 1997 elokuvat Luokka:Hongkongilaiset toimintaelokuvat
Merja Tynkkynen

Merja Tynkkynen on suomalainen mainonnansuunnittelija, jonka esikoisromaani Valkoinen sohva Rivieralla ilmestyi vuonna 2003. Hän on naimisissa kirjailija Harri Nykäsen kanssa.Valkoinen sohva Rivieralla nemokustannus.fi Viitattu 7.4.2012 Tynkkynen on toiminut copywriterina J. Walter Thompson- ja Dynamo- mainostoimistoissa.Nimitykset, Taloussanomat 4.11.2010. Viitattu 26.6.2016. ==Teokset== * ==Lähteet== Luokka:Syntymävuosi puuttuu Luokka:Elävät henkilöt Luokka:Suomalaiset mainonnan suunnittelijat
Erwin Neher

Erwin Neher (20. maaliskuuta 1944, Landsberg am Lech, Ylä-Baijeri) on saksalainen biofyysikko. Hän on saanut yhdessä Bert Sakmannin kanssa vuoden 1991 Nobelin fysiologian tai lääketieteen palkinnon tutkimuksistaan, jotka koskivat yksittäisten ionikanavien toimintaa soluissa.* Neher opiskeli fysiikkaa Münchenissä ja Wisconsinissa, ja väitteli tohtoriksi vuonna 1970. Vuodesta 1983 hän on ollut Max Planck -instituutissa Biofysiikan ja -kemian osaston johtaja. Hän on ollut Academia Europæan jäsen vuodesta 1989.https://www.ae-info.org/ae/Member/Neher_Erwin == Lähteet == Luokka:Saksalaiset biologit Luokka:Vuonna 1944 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat Luokka:Academia Europæan jäsenet
Brown Chapel A.M.E. Church

Brown Chapel A.M.E. Church on kirkko joka sijaitsee Martin Luther Kingin kadun varrella Selman kaupungissa Alabaman osavaltiossa Amerikan Yhdysvalloissa. Kirkko valmistui vuonna 1908. Vuonna 1997 kirkko pääsi National Historic Landmark -rekisteriinhttp://www.nationalgeographic.com/selma-to-montgomery- photo-gallery/#/brown-chapelame-990-60152_16967_600x450.jpg. Kirkon suunnitteli amerikkalainen arkkitehti A. J. Farley. Vuonna 1965 Brown Chapelissa kokoontui kansalaisoikeusliikkeen aktivisteja ennen lähtöään Selma–Montgomery-marsseille.http://www.nps.gov/nr/travel/civilrights/al2.htm == Lähteet == Luokka:Yhdysvaltain kirkot Luokka:Alabaman rakennukset ja rakennelmat Luokka:National Register of Historic Places -kohteet Alabamassa Luokka:Kristinusko Alabamassa
Dimítrios Chondrokoúkis

Dimítrios ”Dimítris” Chondrokoúkis (, s. 26. tammikuuta 1988 Amaroúsio) on kreikkalaissyntyinen Kyprosta edustava korkeushyppääjä, sisäratojen maailmanmestari. Chondrokoúkis sijoittui 12:nneksi alle 18-vuotiaiden MM- kilpailuissa Marrakechissa 2005 ja kuudenneksi alle 20-vuotiaiden MM- kilpailuissa Pekingissä 2006. Alle 20-vuotiaiden EM-kilpailuissa Hengelossa 2007 hän oli neljäs ja alle 23-vuotiaiden EM-kilpailuissa Kaunasissa 2009 12:s. Chondrokoúkis oli 2011 viides sekä Pariisin EM-hallikilpailuissa että Daegun MM-kilpailuissa. Hän voitti Euroopan joukkuemestaruuskilpailujen 1. divisioonan kilpailun İzmirissä ja Timanttiliigan kilpailun Zürichissä. Chondrokoúkis voitti sisäratojen maailmanmestaruuden Istanbulissa 2012 ennätyksellään 233 cm. Hän voitti samana talvena myös Kreikan hallimestaruuden. Ulkoradoilla hänen ennätyksensä on 232 cm (2011). Ennen vuoden 2012 Lontoon olympialaisia Chondrokoúkis jäi kiinni stanozolol- steroidin käytöstä. Hän sai kahden vuoden kilpailukiellon, joka päättyi heinäkuussa 2014. Chondrokoúkis sai Kyproksen edustusoikeuden marraskuussa 2013. Hän voitti Kreikan hallimestaruuden 2015 Kyproksen ennätystuloksella 232. Prahan EM-hallikilpailuissa 2015 hän karsiutui loppukilpailusta. Hän voitti kesällä 2015 Kyproksen-mestaruuden ja sijoittui 11:nneksi Pekingin MM- kilpailuissa. Seuraavana vuonna hän voitti Kyproksen-mestaruuden, oli seitsemäs Amsterdamin EM-kilpailuissa ja kahdestoista Rio de Janeiron olympialaisissa. == Lähteet == Luokka:Dopingrikkomuksesta tuomitut kreikkalaiset Luokka:Dopingrikkomuksesta tuomitut kyproslaiset Luokka:Dopingrikkomuksesta tuomitut yleisurheilijat Luokka:Elävät henkilöt Luokka:Kreikkalaiset korkeushyppääjät Luokka:Kyproslaiset korkeushyppääjät Luokka:Vuonna 1988 syntyneet
Gerhard Pieschl

Gerhard Pieschl (s. 23. tammikuuta 1934 Moravská Třebová, Tšekkoslovakia) on saksalainen roomalaiskatolinen piispa. Hänet vihittiin papiksi Limburgin hiippakuntaan 8. joulukuuta 1961 ja nimitettiin sen vihkipiispaksi sekä Misenumin titulaaripiispaksi 24. elokuuta 1977. Piispaksi vihkiminen seurasi 23. lokakuuta. Pääkonsekraattorina toimi Wilhelm Kempf, jota avustivat Franz Hengsbach ja Walter Kampe.Catholic-Hierarchy.org: Bishop Gerhard Pieschl Pieschl jäi eläkkeelle 15. kesäkuuta 2009. == Lähteet == Luokka:Saksalaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Wenceslas Compaoré

Wenceslas Compaoré (8. marraskuuta 1934 – 18. kesäkuuta 2023 Ouagadougou, Burkina Faso) oli burkinalainen roomalaiskatolinen piispa. Hänet vihittiin papiksi 8. syyskuuta 1962 ja nimitettiin Mangan hiippakunnan piispaksi 2. tammikuuta 1997. Piispaksi vihkiminen seurasi 18. toukokuuta. Pääkonsekraattorina toimi Jozef Tomko, jota avustivat Jean-Marie Untaani Compaoré ja Anselme Titianma Sanon.Catholic-Hierarchy.org: Bishop Wenceslas Compaoré Compaoré jäi eläkkeelle 28. joulukuuta 2010. == Lähteet == Luokka:Burkinalaiset papit Luokka:Katoliset piispat Luokka:Vuonna 1934 syntyneet Luokka:Vuonna 2023 kuolleet
Gabriel Sayaogo

Gabriel Sayaogo (s. 9. tammikuuta 1962) on burkinalainen roomalaiskatolinen piispa. Hänet vihittiin papiksi Ouahigouyan hiippakuntaan 13. heinäkuuta 1991 ja nimitettiin Mangan hiippakunnan piispaksi 28. joulukuuta 2010. Piispaksi vihkiminen seurasi 30. huhtikuuta 2011. Pääkonsekraattorina toimi Vito Rallo, jota avustivat Philippe Ouédraogo ja Wenceslas Compaoré.Catholic- Hierarchy.org: Bishop Gabriel Sayaogo == Lähteet == Luokka:Burkinalaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Dante Bernini

Dante Bernini (20. huhtikuuta 1922 – 27. syyskuuta 2019È morto don Dante Bernini, il vescovo della pace e della nonviolenza ) oli italialainen roomalaiskatolinen piispa. Hänet vihittiin papiksi 12. elokuuta 1945 ja nimitettiin Albanon suburbikaarisen hiippakunnan vihkipiispaksi sekä Assidonan titulaaripiispaksi 30. lokakuuta 1971. Piispaksi vihkiminen seurasi 8. joulukuuta. Pääkonsekraattorina toimi Luigi Boccadoro, jota avustivat Raffaele Macario ja Franco Costa.Catholic-Hierarchy.org: Bishop Dante Bernini Bernini sai 10. heinäkuuta 1975 nimityksen sekä Velletrin että Segnin hiippakunnan piispaksi ja 20. lokakuuta 1981 Velletri-Segnin piispaksi. 8. huhtikuuta 1982 hänet nimitettiin Albanon piispaksi, jona hän toimi, kunnes jäi eläkkeelle 13. marraskuuta 1999. == Lähteet == Luokka:Italialaiset piispat Luokka:Katoliset piispat Luokka:Vuonna 1922 syntyneet Luokka:Vuonna 2019 kuolleet
Lorenzo Loppa

Lorenzo Loppa (s. 14. heinäkuuta 1947 Segni) on italialainen roomalaiskatolinen piispa. Hänet vihki papiksi Luigi Maria Carli 17. heinäkuuta 1971. Hänet nimitettiin Anagni-Alatrin hiippakunnan piispaksi 28. kesäkuuta 2002. Piispaksi vihkiminen seurasi 22. syyskuuta. Pääkonsekraattorina toimi Camillo Ruini, jota avustivat Paolo Romeo, Francesco Lambiasi ja Andrea Maria Erba.Catholic-Hierarchy.org: Bishop Lorenzo Loppa == Lähteet == Luokka:Italialaiset piispat Luokka:Katoliset piispat Luokka:Vuonna 1947 syntyneet Luokka:Elävät henkilöt
Giuseppe Petrocchi

Giuseppe Petrocchi (s. 19. elokuuta 1948 Ascoli Piceno) on italialainen roomalaiskatolinen piispa. Hänet vihittiin papiksi 14. syyskuuta 1973 ja nimitettiin Latina-Terracina-Sezze-Privernon hiippakunnan piispaksi 27. kesäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Silvano Montevecchi, jota avustivat Domenico Pecile ja Marcello Morgante.Catholic-Hierarchy.org: Bishop Giuseppe Petrocchi == Lähteet == Luokka:Italialaiset piispat Luokka:Katoliset piispat Luokka:Vuonna 1948 syntyneet Luokka:Elävät henkilöt
Francesco Marinelli

Francesco Marinelli (10. lokakuuta 1935 – 23. helmikuuta 2024) oli italialainen roomalaiskatolinen arkkipiispa. Hänet vihittiin papiksi 25. maaliskuuta 1961 ja nimitettiin Urbino-Urbania-Sant'Angelo in Vadon arkkipiispaksi 11. maaliskuuta 2000. Piispaksi vihkiminen seurasi 29. huhtikuuta. Pääkonsekraattorina toimi Camillo Ruini, jota avustivat Silvano Montevecchi ja Marcello Morgante. Marinelli asetettiin virkaansa 27. toukokuuta.Catholic-Hierarchy.org: Archbishop Francesco Marinelli Marinelli jäi eläkkeelle 24. kesäkuuta 2011. == Lähteet == Luokka:Italialaiset katoliset arkkipiispat Luokka:Vuonna 1935 syntyneet Luokka:Vuonna 2024 kuolleet
Juliusz Paetz

Juliusz Paetz (2. helmikuuta 1935 Poznań – 15. marraskuuta 2019 Pleszew) oli puolalainen roomalaiskatolinen arkkipiispa. Hänet vihki papiksi Poznańin arkkihiippakuntaan Antoni Baraniak 28. kesäkuuta 1959. Hänet nimitettiin Łomżan hiippakunnan piispaksi 20. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.Catholic-Hierarchy.org: Archbishop Juliusz Paetz Paetz sai 11. huhtikuuta 1996 nimityksen Poznańin arkkipiispaksi, jona hän toimi, kunnes erosi tehtävistään 28. maaliskuuta 2002. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1935 syntyneet Luokka:Vuonna 2019 kuolleet
Tadeusz Józef Zawistowski

Tadeusz Józef Zawistowski (16. tammikuuta 1930 Sztabin – 1. kesäkuuta 2015) oli puolalainen roomalaiskatolinen piispa. Hänet vihki papiksi Czeslaw Falkowski 3. heinäkuuta 1955, ja hänet nimitettiin Łomżan hiippakunnan vihkipiispaksi sekä Hospitan titulaaripiispaksi 12. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.Catholic-Hierarchy.org: Bishop Tadeusz Józef Zawistowski Zawistowski jäi eläkkeelle 11. helmikuuta 2006. == Lähteet == Luokka:Puolalaiset papit Luokka:Katoliset piispat Luokka:Vuonna 1930 syntyneet Luokka:Vuonna 2015 kuolleet
Tadeusz Bronakowski

thumb|right|Tadeusz Bronakowski Tadeusz Bronakowski (s. 3. marraskuuta 1959) on puolalainen roomalaiskatolinen piispa. Hänet vihki papiksi Łomżan hiippakuntaan Juliusz Paetz 26. toukokuuta 1984. Hänet nimitettiin Łomżan vihkipiispaksi ja Tigisi in Mauretanian titulaaripiispaksi 11. helmikuuta 2006. Piispaksi vihkiminen seurasi 4. maaliskuuta. Pääkonsekraattorina toimi Stanislaw Stefanek, jota avustivat Wojciech Ziemba ja Tadeusz Józef Zawistowski.Catholic-Hierarchy.org: Bishop Tadeusz Bronakowski == Lähteet == ==Aiheesta muualla== Luokka:Puolalaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Paul Iby

Paul Iby (s. 23. tammikuuta 1935) on itävaltalainen roomalaiskatolinen piispa. Hänet vihittiin papiksi 29. kesäkuuta 1959 ja nimitettiin Eisenstadtin hiippakunnan piispaksi 28. joulukuuta 1992. Piispaksi vihkiminen seurasi 24. tammikuuta 1993. Pääkonsekraattorina toimi Stefan László, jota avustivat Helmut Krätzl ja Vinko Puljic.Catholic-Hierarchy.org: Bishop Paul Iby Iby jäi eläkkeelle 9. heinäkuuta 2010. == Lähteet == Luokka:Itävaltalaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Helmut Krätzl

Helmut Krätzl (23. lokakuuta 1931 Wien – 2. toukokuuta 2023) oli itävaltalainen roomalaiskatolinen piispa. Hänet vihki papiksi Wienin arkkihiippakuntaan Theodor Innitzer 29. kesäkuuta 1954, ja hänet nimitettiin Wienin vihkipiispaksi ja Heraclea Pontican titulaaripiispaksi 30. syyskuuta 1977. Piispaksi vihkiminen seurasi 20. marraskuuta. Pääkonsekraattorina toimi Franz König, jota avustivat Franz Jáchym ja Reinhard Lettmann.Catholic- Hierarchy.org: Bishop Helmut Krätzl Krätzl jäi eläkkeelle 6. maaliskuuta 2008. == Lähteet == Luokka:Itävaltalaiset papit Luokka:Katoliset piispat Luokka:Vuonna 1931 syntyneet Luokka:Vuonna 2023 kuolleet
Franz Scharl

Franz Scharl (s. 5. maaliskuuta 1958) on itävaltalainen roomalaiskatolinen piispa. Hänet vihki papiksi Wienin arkkihiippakuntaan Hans Hermann Groër 29. kesäkuuta 1990. Hänet nimitettiin Wienin vihkipiispaksi ja Ierafin titulaaripiispaksi 9. helmikuuta 2006. Piispaksi konsekroinnin suoritti 23. huhtikuuta Christoph Schönborn, jota avustivat Alois Kothgasser ja Helmut Krätzl.Catholic-Hierarchy.org: Bishop Franz Scharl == Lähteet == Luokka:Itävaltalaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
Ägidius Johann Zsifkovics

Ägidius Johann Zsifkovics (s. 16. huhtikuuta 1963 Güssing) on itävaltalainen roomalaiskatolinen piispa. Hänet vihittiin papiksi Eisenstadtin hiippakuntaan 29. kesäkuuta 1987, ja hänet nimitettiin sen piispaksi 9. heinäkuuta 2010. Piispaksi vihkiminen seurasi 25. syyskuuta. Pääkonsekraattorina toimi Christoph Schönborn, jota avustivat Josip Bozanić ja Paul Iby.Catholic- Hierarchy.org: Bishop Ägidius Johann Zsifkovics == Lähteet == Luokka:Itävaltalaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
Wojciech Ziemba

Wojciech Ziemba (15. lokakuuta 1941 – 21. huhtikuuta 2021) oli puolalainen roomalaiskatolinen arkkipiispa. Hänet vihki papiksi Józef Drzazga 18. kesäkuuta 1967, ja hänet nimitettiin Warmian vihkipiispaksi ja Faleronen titulaaripiispaksi 19. kesäkuuta 1982. Piispaksi vihkiminen seurasi 4. heinäkuuta. Pääkonsekraattorina toimi Józef Glemp, jota avustivat Henryk Roman Gulbinowicz ja Jan Wladyslaw Oblak.Catholic-Hierarchy.org: Archbishop Wojciech Ziemba Ziemba sai 25. maaliskuuta 1992 nimityksen Ełkin piispaksi, 16. marraskuuta 2000 Białystokin arkkipiispaksi ja 30. toukokuuta 2006 Warmian arkkipiispaksi. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1941 syntyneet Luokka:Vuonna 2021 kuolleet
Stanisław Szymecki

thumb|right|Stanisław Szymecki Stanisław Szymecki (26. tammikuuta 1924 – 26. syyskuuta 2023) oli puolalainen roomalaiskatolinen arkkipiispa. Hänet vihki papiksi Emmanuel Célestin Suhard 3. heinäkuuta 1947, ja hänet nimitettiin Kielcen hiippakunnan piispaksi 27. maaliskuuta 1981. Piispaksi vihkiminen seurasi 12. huhtikuuta. Pääkonsekraattorina toimi paavi Johannes Paavali II, jota avustivat Szczepan Wesoły ja Jan Gurda.Catholic-Hierarchy.org: Archbishop Stanislaw Szymecki 15\. toukokuuta 1993 Szymecki sai nimityksen Białystokin arkkipiispaksi, jona hän toimi, kunnes jäi eläkkeelle 16. marraskuuta 2000. == Lähteet == == Aiheesta muualla == Luokka:Puolalaiset papit Luokka:Katoliset arkkipiispat Luokka:Vuonna 1924 syntyneet Luokka:Vuonna 2023 kuolleet